**Referat fra stiftende generalforsamling for Farmorhusets Sommerhave**

Den stiftende generalforsamling blev afholdt torsdag d. 11 juni 2020 kl. 19.00 på Stege gamle rådhus, [Storegade 39, 4780 Stege](https://www.google.com/maps/search/Storegade%2B39%2C%2B4780%2BStege?entry=gmail&source=g).

Dagsorden var som følger:

1. Valg af dirigent
2. Indlæg af Annette Andersen fra arbejdsgruppen om konceptet/idegrundlag Farmors Sommerhave
3. Indlæg af Mette Nielsen fra arbejdsgruppen om arbejdet med at etablere forening, samarbejdsaftale og vedtægter
4. Vedtægter gennemgås, v. Hanne Malherbe fra arbejdsgruppen. Herefter afstemning om godkendelse
5. Kontingent v Mette Nielsen
6. Valg til bestyrelsen og bestyrelsessuppleanter, valg af revisor og revisorsuppleant
7. Eventuelt

Annette Andersen (AA), Farmorhuset Vordingborg bød velkommen og gav et kort rids af igangsættelsen af Farmorhusets Sommerhave. Al begyndelse er svær, det har taget 7 måneder at nå til den stiftende generalforsamling. AA fortalte kort om udviklingen af Farmorhuset, med starten produktionen af Bondegårdsdyrene. AA ser gerne der bliver et tæt samarbejde mellem Farmorhuset, Vordingborg og Farmorhusets Sommerhave, Stege.

**Ad 1:** Der blev forslået Hanne Malherbe (HM) som dirigent – dette blev vedtaget.

**Ad 2:** AA havde intet at tilføje, hendes velkomst var dækkende

**Ad 3:** Mette Nielsen (MN) fra Arbejdsgruppen fortalte kort om arbejdsprocessen med at etablere forening, udarbejde forslag til vedtægter, samarbejdsaftale og frivillig aftale/frivillig folder.

**Ad 4**: HM gennemgik forslag til vedtægter for foreningen Farmorhusets Sommerhave.

 Under pkt. 1.4 skal der ændres i sidste tekst, således der omtales at der skal være rum til individuel kreativitet og ideudvikling.

 Under pk. 4.6 Bestyrelsen for Farmorhusets Sommerhave, bedes tage til efterretning, at der fremadrettet skal besluttes hvordan beslutningsreferater fra bestyrelsesmøder, skal offentliggøres. Her foreslås mail og hjemmesiden for Farmorhusets Sommerhave. Ligeledes opfordres der til, bestyrelsen og/eller formanden for bestyrelsen sender nyhedsbreve til medlemmer af Farmorhusets Sommerhave.

Vedtægterne for Farmorhusets Sommerhave blev vedtaget.

**Ad 5:** MN foreslog at medlemskontingent er 200 kroner pr år, løbende 1/1-31/12. Beløbet er det sammen som medlemmer i Farmorhuset, Vordingborg betaler.

Kontingent på 200 pr år, løbende 1/1-31/12 blev vedtaget.

**Ad 6:** Arbejdsgruppen foreslog følgende til Farmorhusets Sommerhaves bestyrelse:

* + - Sidse Kamille
		- Petter Torpfeldt
		- Bitten Lundkvist Larsen
		- Hanne Malherbe
		- Mette Nielsen

Alle blev valgt

Arbejdsgruppen foreslog følgende til Farmorhusets Sommerhaves bestyrelses-suppleanter:

* + - Heidi Hansen
		- Annette Andersen

 Begge blev valgt

 Arbejdsgruppen foreslog følgende som Revisor for Farmorhusets Sommerhave:

 Jette Honoré

Revisoren blev valgt

Arbejdsgruppen foreslog følgende som Revisor-suppleant for Farmorhusets Sommerhave:

 Charlotte Agger Antonisen

Revisor-suppleanten blev valgt.

Bestyrelsen konstituerer sig selv hurtigst muligt.

**Ad 7:**  Der var lidt løs snak. Herefter blev Farmorhusets Sommerhave vist frem for interesserede og der blev serveret kaffe og kage.

Dirigenten afsluttede den stiftende generalforsamling med at takke for god ro og orden, og erklærede hermed foreningen ”Farmors Sommerhave” for stiftet.

På Arbejdsgruppens vegne

Mette Nielsen

Dirigentens underskrift

14. juni 2020

Hanne Malherbe